### Beslutning

Sagens behandling udsat.

Vedtagelse af [adresse] og udmøntning af midler.

### Resumé

Cykelhandlingsplanen for [adresse] Kommune er en langsigtet plan, som udgør rammerne for investeringer i cykelfremmende initiativer i de kommende år.

 Planens hovedmål er at opnå en markant forøgelse af antallet af cykelture i [adresse]. Dette skal medvirke til at ændre på trafikkens sammensætning, så en større del af transportarbejdet udføres ved brug af cyklen. Planen er samtidig et bidrag til øget sundhed.

 Cykelhandlingsplanen er blevet til på baggrund af workshops med lokale interessenter, fællesråd og Cyklistforbundet samt en offentlig høring om et forslag til [adresse] 2017.

 Cykelhandlingsplanen udpeger elleve indsatsområder. Der er tale om en flerstrenget strategi for at øge cykeltrafikken, hvor alle indsatser er vigtige.

 Planen udpeger som en hovedindsats etablering af et sammenhængende cykelrutenet. I den forbindelse er der udpeget et hovedrutenet. Klassificeringen udgør grundlaget for prioritering af stinettets fremtidige standard og udbygning.

 De øvrige indsatsområder omfatter bl.a. forbedret fremkommelighed, øget trafiksikkerhed, bedre parkeringsforhold, bedre muligheder for kombinationsrejser, bedre drift og vedligehold af stier samt bedre dialog og information om cykelforhold.

 En realisering af Cykelhandlingsplanens projekter og aktiviteter vil overslagsmæssigt medføre anlægsinvesteringer på i størrelsesordenen 350 mio. kr. Der er i tidligere budgetforlig afsat i alt 84,2 mio. kr. over de næste 4 år til realisering af dele af cykelhandlingsplanens aktiviteter. Midlerne er afsat som KB-bevillinger. Forslag til udmøntning fremgår af afsnit 7.

### Indstilling

At 1)    [adresse] vedtages endeligt som grundlag for det fremadrettede arbejde med cyklistforhold og realisering af planens initiativer.

 At 2)    Ikke-disponerede midler for perioden 2018-2021 afsat til Cykelhandlingsplanen – i alt 81,7 mio. kroner - udmøntes i henhold til de overordnede rammer og projekter beskrevet i denne indstilling.

### Sagens forløb

25-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-01-2018 Magistraten
Fremsendes til [adresse] med bemærkning, at Magistraten i mødet den 29. januar 2018 anbefaler, at byrådet tiltræder Magistratsafdelingen for Teknik og Miljøs indstilling af 29. december 2018.

 Rådmand Ritt Vestergaard, rådmand Nils Kjeldsen og Åbjørn Sørensen tog forbehold for udmøntning.

 Teknik og Miljø udarbejder notat.
 07-02-2018 [adresse]
Fremsendes til Teknisk Udvalg til behandling i henhold til beslutning i byrådets møde den 7. februar 2018.
 16-04-2018 Teknisk Udvalg
Sagens behandling udsat.